Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 1 Pv 454/05/5505	Liptovský Mikuláš, 12.6.2012
EEČ : 2-39-180-2012

U Z N E S E N I E

Trestná vec:	obvinený XXXXX  
Trestný čin:	sprenevera podľa § 248 odsek 2 Trestného zákona číslo 140/1961 Zbierky zákonov v znení zákona číslo 227/2005 Zbierky zákonov

Rozhodol: 	prokurátorka Okresnej prokuratúry Liptovský Mikuláš
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 1 505,31 € 
b.	Peňažná suma určená na všeobecne prospešné účely: 70,00 € 
c.	Konkrétny adresát peňažnej sumy určenej na všeobecne prospešné účely: Základná škola s materskou školou, XXXXX XXXXX 419, IČO: 37810405 
d.	Suma odovzdaná štátu na peňažnú pomoc obetiam trestnej činnosti: 35,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom OÚ vyšetrovania PZ XXXXX pod spisovou značkou ORP-XXXXX
Dňa 11. 11. 2005 si zapožičal od XXXXX, nar. XXXXX trvalé bydlisko XXXXX 47, okres XXXXX, v mieste jeho trvalého bydliska diskotékovú aparatúru a to 4 ks svietidiel Scanner 250 aj s DMX ovládačom, stroboskop a káble k aparatúre, pričom sa ústne dohodli, že aparatúru s príslušenstvom vráti 12. novembra 2005 v popoludňajších hodinách, čo do dnešného dňa neurobil a aparatúru odovzdal doposiaľ nestotožnenej osobe do Ružomberka, čím spôsobil majiteľovi XXXXX škodu vo výške 1.505,31 €. 
Odôvodnenie: 
	Vyšetrovateľ Okresného riaditeľstva PZ, Úradu justičnej a kriminálnej polície v Lipt. Mikuláši dňa 28. 11. 2005 uznesením XXXXXačal podľa § 160 ods. 1 Trestného poriadku a súčasne podľa § 163 ods. 1 Tr. poriadku účinného do 1. 1. 2006 vzniesol obvinenie ml. XXXXX za skutok uvedený vo výrokovej časti tohto uznesenia.  
	Zo spisového materiálu som zistila, že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ust. § 220 ods. 1 Tr. poriadku.
	Obvinený a poškodený uzavreli dňa 30. 4. 2012 zmier, v rámci ktorého obvinený vyhlásil, že spáchal skutok, za ktorý je stíhaný. Poškodený vyhlásil, že obvinený mu uhradili spôsobenú škodu vo výške 1.505,31 € a preto s obvineným uzavrel zmier.
	Do pokladne Okresnej prokuratúry v Liptovskom Mikuláši zložila za obvineného ml. XXXXX XXXXX  dňa 8. 6. 2012 peňažnú sumu vo výške 70,- €,  z ktorých chce poukázať na peňažnú pomoc obetiam trestnej činnosti sumu vo výške 35,- € a peňažnú sumu vo výške 35,- € v prospech Základnej školy s materskou školou, XXXXX  XXXXX 419, IČO: 37810405, číslo účtu 8109589003/5600, Prima banka Slovensko, a. s., pobočka XXXXX.
	Táto suma je primeraná závažnosti spáchaného trestného činu.
	Obvinený a poškodený s týmto spôsobom vybavenia veci vyslovili súhlas.
	Vzhľadom na povahu a závažnosť spáchaného činu, na mieru, akým bol dotknutý verejný záujem, na osobu obvineného a jeho osobné a majetkové pomery som dospela k záveru, že takýto spôsob rozhodnutia je postačujúci a preto som rozhodla tak, ako je uvedené vo výrokovej časti tohto uznesenia.
Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Iveta Chovančíková
prokurátorka